stanford-oval/wikipedia huggingface dataset:
סי. אם. פאנק
קריירת אמנויות לחימה משולבות

ב-7 בדצמבר 2014, נודע כי CM פאנק חתם בארגון ה-UFC. ב-10 בספטמבר 2016 נערך קרב הבכורה של CM פאנק באירוע UFC 203 נגד מיקי גול, לוחם MMA בעל מאזן של 2 ניצחונות ואף הפסד. בקרב עצמו, שלט גול לאורך כל הקרב ואחרי כ-2 דקות גרם לפאנק להיכנע. ב-9 ביוני 2018 חזר לזירת ה-UFC במסגרת האירוע UFC 225, שנערך בעיר הולדתו, שיקגו, בקרב נגד מייק ג'קסון, שבו פאנק הפסיד לאחר החלטת פה אחד של השופטים.
קריירת אמנויות לחימה משולבות > תוצאת קרבות MMA

| תוצאה | מאזן | יריב | שיטה | אירוע | תאריך | סיבוב | זמן | מיקום | הערות |
| --- | --- | --- | --- | --- | --- | --- | --- | --- | --- |
| הפסד | 0-2 | מייק ג'קסון | החלטת שופטים (פה אחד) | UFC 225 | 9 ביוני 2018 | 3 | 5:00 | שיקגו, אילינוי, ארצות הברית |  |
| הפסד | 0-1 | מיקי גול | הכנעה (חניקה משולשת) | UFC 203 | 10 בספטמבר 2016 | 1 | 2:14 | קליבלנד, אוהיו, ארצות הברית |  |
חיים אישיים

ברוקס משתייך לזרם הסטרייט אדג'. הוא נשוי למתאבקת ה-WWE,‏ AJ לי, וכותב קומיקס לדמות "ת'ור" של חברת מרוואל.
בשנת 2018 שימש כפרשן בעונה השלישית של תוכנית הריאליטי ספורט האמריקאית "הביסטמאסטר האולטימטיבי".
אליפויות והישגים

הישגים בארגון ההיאבקות All Elite Wrestling - AEW
אליפות העולם של AEW (פעם אחת, נוכחי)
הישגים בארגון ההיאבקות Independent Wrestling Association Mid-South - IWA
האליפות במשקל כבד של IWA‏ (5 פעמים)
האליפות במשקל קל-בינוני של IWA (פעמיים)
הישגים בארגון ההיאבקות NWA
אליפות הזוגות של NWA (פעם אחת)  - עם ג'וליו דינארו
האליפות במשקל כבד של NWA (פעם אחת)
הישגים בארגון ההיאבקות Ohio Valley Wrestling - OVW
האליפות במשקל כבד של OVW (פעם אחת)
אליפות הזוגות הדרומית של OVW (פעם אחת)  - עם סת' סקייפייר
אליפות הטלוויזיה של OVW (פעם אחת)
הישגים בארגון ההיאבקות Ring of Honor - ROH
אליפות העולם של ROH (פעם אחת)
אליפות הזוגות של ROH (פעמיים)  - עם קולט קבנה
הישגים בארגון ההיאבקות World Wrestling Entertainment - WWE
אליפות ה-WWE‏ (3 פעמים)
אליפות העולם במשקל כבד (3 פעמים)
האליפות הבין יבשתית (פעם אחת)
אליפות הזוגות של העולם (פעם אחת)  - עם קופי קינגסטון
אליפות ECW (פעם אחת)
מר כסף בבנק (פעמיים) (2008, 2009)
פרס "סלאמי" לרגע הכי מפתיע של השנה (2008)  - הפדייה של מזוודת הכסף בבנק והזכייה באליפות העולם במשקל כבד
פרס "סלאמי" לרגע הכי מפתיע של השנה (2009)  - הפיטורין של ג'ף הארדי לאחר שפאנק ניצח אותו בקרב על הפיטורין
פרס "סלאמי" למתאבק השנה (2011)
פרס "סלאמי" לחולצת השנה (2011) - עם הכיתוב "Best In The World"("הכי טוב בעולם")
הישגים במגזין ההיאבקות Wrestling Observer Newsletter - WON
גימיק השנה (2009, 2011)
ראיון השנה (2011)
יריבות השנה (2009)  - עם ג'ף הארדי
יריבות השנה (2011)  - עם ג'ון סינה
קרב השנה (2011)  - עם ג'ון סינה באירוע כסף בבנק 2011
DVD השנה (2012)  - "CM PUNK : Best In The World"
הישגים במגזין ההיאבקות Pro Wrestling Illustrated - PWI
פיוד השנה (2011) - עם ג'ון סינה
קרב השנה (2011) - עם ג'ון סינה באירוע כסף בבנק 2011
המתאבק הפופולרי של השנה (2011)
מתאבק השנה (2011)
דורג במקום השלישי מתוך 500 מתאבקים הטובים ביותר (2010)
דורג במקום הראשון מתוך 500 מתאבקים הטובים ביותר (2012)
הערות שוליים

| --- | --- |
בקרת זהויות :  PLWABN: 9810584599205606  GND: 1130712516  ISNI: 0000 0000 7238 2264  LCCN: no2009164489  MusicBrainz: 45d2f601-c25c-4b0d-8d48-4fa7e6b061d7  SUDOC: 190618019  VIAF: 101518616   WorldCat (עם VIAF): 101518616 
פאנק כמר כסף בבנק
פאנק כמנהל "הנקסוס החדשים"
פאנק כאלוף ה-WWE בפעם השנייה
CM פאנק כאלוף העולם במשקל כבד
CM פאנק כאלוף ה-WWE
CM פאנק לאחר הזכייה באליפות הבין יבשתית בעיר הולדתו, שיקגו
הכוכב האדום בלגרד (כדורסל)

הכוכב האדום במשחק בשנת 2010
הכוכב האדום בלגרד (בסרבית: КК Црвена звезда) היא קבוצת כדורסל סרבית מעיר הבירה בלגרד, המתמודדת בליגת העל הסרבית, בליגה האדריאטית וביורוליג.
אולם הבית של הקבוצה הוא היכל אלכסנדר ניקוליץ', אך משחקים בעלי צפי לקהל רב נערכים בבלגרד ארנה.
היסטוריה

מועדון הכדורסל נוסד ב-1945, השתתף בליגה היוגוסלבית וזכה ב-15 אליפויות ו-5 גביעים.
מאז שהחל להשתתף בליגה הסרבית הקבוצה אמנם בצמרת דרך קבע, אך לא מצליחה לזכות בתארים כמו בעבר. לעומת זאת, יריבתה העירונית פרטיזן בלגרד זכתה בחמש אליפויות רצופות מאז החלה לפעול הליגה הסרבית.
הקבוצה משתתפת במסגרת הליגה האדריאטית מאז שנת 2002, וזכתה בה חמש פעמים. כמו כן השתתפה הקבוצה במפעלים האירופאים השונים והשלב הכי גבוה היה הזכייה בגביע ספורטה בשנת 1974.
בסיום עונת 2010/11, התמזגה לתוך המועדון קבוצת הכדורסל של ז'לזניק בלגרד שהתפרקה.
הכוכב האדום בלגרד עלתה בפעם הראשונה ליורוליג בעונת 2013/2014, בה סיימה במקום ה-5 בבית ד' ולא העפילה לטופ 16.
בעונת 2017/18 זכתה באליפות ליגת העל הסרבית בפעם הרביעית ברציפות.
תארים והישגים

הליגה הסרבית:
אליפות (9): 2015, 2016, 2017, 2018, 2019, 2021, 2022, 2023, 2024
מקום שני: 2007, 2009, 2012, 2013
הגביע הסרבי:
זכייה (7): 2013, 2014, 2015, 2017, 2021, 2022, 2023
גמר :2009, 2012
הליגה היוגוסלבית:
אליפות (15): 1946, 1947, 1948, 1949, 1950, 1951, 1952, 1953, 1954, 1955, 1969, 1972, 1993, 1994, 1998
מקום שני: 1984, 1985, 1990, 1992, 1999, 2006
הגביע היוגוסלבי :
זכייה (5): 1971, 1973, 1975, 2004, 2006
גביע ספורטה:
זכייה (1): 1974
גמר: 1972, 1975
גביע קוראץ':
גמר: 1984, 1998
גביע יול"ב :
חצי גמר: 2004, 2007
רבע גמר: 2003
יורוצ'לנג' :
רבע גמר: 2010
הליגה האדריאטית :
זכייה (7): 2015, 2016, 2017, 2019, 2021, 2022, 2024
גמר: 2013, 2018
ראו גם

הכוכב האדום בלגרד (כדורגל)
הכוכב האדום בלגרד (כדוריד)
הערות שוליים

| --- | --- |
בקרת זהויות :  LCCN: no2016154054  VIAF: 1521148209326100460003   WorldCat (עם VIAF): 1521148209326100460003
רסיפה (כדורגל)

ספורט קלוב רסיפה (במקור: Sport Club do Recife) הוא מועדון ספורט וקבוצת כדורגל מהעיר רסיפה שבמדינת פרנמבוקו, ברזיל. קבוצת ספורט היא אחת קבוצות הכדורגל הגדולות במדינת פרנמבוקו, לצד נאוטיקו, סנטה קרוז ואמריקה רסיפה.
לספורט המספר הרב ביותר של זכיות באליפות פרנמבוקו (39) והיא הקבוצה היחידה באזורי הצפון והצפון-מזרח של ברזיל אשר זכתה בגביע הברזילאי (2008). היא גם אחת משתי הקבוצות היחידות (לצד באהיה) מהאזורים הללו אשר זכתה בליגת העל הברזילאית. זכייתה של ספורט בליגת העל ב-1987 הייתה שנויה במחלוקת בגלל משבר הקופה אוניאו, בו פלמנגו ואינטרנסיונל סירבו לשחק בטורניר הגמר כפי שדרשה קונפדרציית הכדורגל הברזילאית. בשנת 2012 החליטה הקונפדרציה לחלק את תואר אלופת 1987 בין ספורט ופלמנגו.
הישגים

ליגת העל הברזילאית: 1987.
הגביע הברזילאי - 2008.
אליפות פרנמבוקו - מקום ראשון 39 פעמים.
שחקנים מפורסמים

ברזיל ואוה
ברזיל אדמיר
ברזיל ז'וניניו
ברזיל אמרסון לאאו
ברזיל מאנגה
ברזיל מרסליניו פראיבה
ברזיל אדוארדו דו קיירוס
דני הוליווד

| --- | --- |

סמלילי העונה הראשונה (בצד ימין, בסגנון שנות ה-60) והשנייה (בצד שמאל, בסגנון שנות ה-80) של הסדרה
 סוגה:  דרמה, טלנובלה, קומדיה, מוזיקלי
 יוצרים:  אורי גרוס, יואב צפיר, טמירה ירדני
 כותבים:  אורי גרוס (תסריטאי ראשי), רז יובן (תסריטאית ראשית), מאיה שעיה, נעמה תורן, ענבל ברק, אליען לזובסקי, קובי דורון
 בימוי:  שירלי שטרן
 שחקנים:  רן דנקר, גאיה טראוב, דורון עמית, רומי אבולעפיה, אריה מוסקונה, גילה אלמגור, שני כהן, שירה קצנלנבוגן, ארתור פרי, שי פלד, תומר שרון, מיכל שטמלר, רוני מרחבי, טל טלמון, אפרת בוימולד, גאלה קוגן, גיל דסיאנו ביטון, נטע פלוטניק, אלברט כהן, עליזה רוזן
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  200
 הפקה
 מפיק:  טמירה ירדני, דודו ירדני, נאוה קולטון, עינת זילבר, צביקה הדר, אורי גרוס (עונה 2)
 חברת הפקה:  טדי הפקות
 עורכים:  יואב צפיר, אייל שפירא, דנה ירדני ליכטר
 מוזיקה:  טל ירדני
 אורך פרק:  30-35 דקות
 שידור
 רשת שידור:  yesVOD yesVOD kids yes stars ישראלי ערוץ 24 (ש.ח,2013) ערוץ זום למנויי yes (ש.ח, יוני 2013 - ספטמבר 2017) וואלה! VOD ערוץ טדי (ש.ח, 2020 - הווה)
 תקופת שידור מקורית:  6 בינואר 2008 – 15 בספטמבר 2009
דני הוליווד היא סדרת דרמה קומית מוזיקלית ישראלית עם אלמנטים של מדע בדיוני, שהופקה על ידי טדי יזמות והפקות. שתי עונותיה של הסדרה שודרו בשנים 2009-2008. העונה הראשונה כללה 100 פרקים כולל פרק פספוסים ופרק מאחורי הקלעים. העונה השנייה כללה 100 פרקים כולל פרק פספוסים, ופרק סיכום עונה.
במרכז עונתה הראשונה של הסדרה ניצבות עלילותיו של הזמר דני (ברגר) הוליווד בשנות ה-60, וסיפור אהבתו לבמאית צעירה מהעשור הראשון של המאה ה-21 (דניאלה לוין), ואילו עונתה השנייה של הסדרה מתמקדת בשנות ה-80 של המאה ה-20 ובמפגשו של הזמר עם בנו הצעיר (מושיקו שטראוס). העלילה שואבת השראה מודעת מעלילות סרטי מדע בדיוני שונים, ובהם טרילוגיית סרטי בחזרה לעתיד, קייט וליאופולד וגולשים בזמן, אף כי היא מתעלמת לרוב מפרדוקסים הקשורים במסע בזמן.
בקיץ 2011 רשת הטלוויזיה האמריקאית The CW רכשה את הפורמט. בפברואר 2012 הזמינה הרשת פיילוט לסדרה שתוכננה להיקרא בשם "Joey Dakota".
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 98 פרקי עלילה + 2 פרקי ספיישל | 98 פרקי עלילה + 2 פרקי ספיישל | 6 בינואר 2008 | 17 ביוני 2008 |
|  | 2 | 98 פרקי עלילה + 2 פרקי ספיישל | 98 פרקי עלילה + 2 פרקי ספיישל | 3 במאי 2009 | 15 בספטמבר 2009 |
עלילת הסדרה > העונה הראשונה - 1968

מספרת על במאית בשם דניאלה לוין (גאיה טראוב) שעושה סרט תיעודי על חייו של כוכב שנות השישים דני (דניאל) הוליווד (רן דנקר) ועל מותו המסתורי. דניאלה נוסעת בזמן הישר אל שנת 1968 בעזרת מזוודה ישנה שמתגלה כמכונת זמן במטרה לגלות איך דני מת, ומוצאת עצמה בביתו, שם היא מכירה את חברי "הקומונה" שלו רינגו (ארתור פרי), בוקי (גיל דסיאנו ביטון) ואחותו של בוקי, איה (טל טלמון), שידועה גם כבת זוגו הנוכחית של דני. חברתה הטובה של דניאלה, מיה (שירה קצנלנבוגן), מלווה בעופר (שי פלד), חבר של דניאלה, ונועה, חברה נוספת של דניאלה (שני כהן) נוסעים בעקבותיה בזמן. עופר, מיה ודניאלה שבים לעתיד בלי נועה שהחליטה להישאר בעבר בעקבות מערכת יחסים עם רינגו, אך מגלים כי נועה עתידה למות בשנת 1968, ושבים לעבר כדי להצילה ונותרים כלואים בו, בגלל שריפת המזוודה שאפשרה להם לנסוע בזמן. לאחר תיקון המזוודה היא חוזרת לפעול. אך אז החבורה מגלה כי המזוודה קבורה עמוק בחירייה. כאשר מיה ועופר רצו לחזור לעתיד, הם מגלים כי המזוודה תקועה ולא ניתן לחזור.
לקראת סוף העונה המזוודה חוזרת לעבוד ובעזרת דמויות נוספת בסדרה, דני נוסע לעתיד (2008) ובכך ניצל ממוות. אך כמה רגעים אחרי שדני נוסע לעתיד, לולה באום (הזקנה בת ה־90) יורה שני כדורים בדני כנקמה. דניאלה קופצת להצילו. לא ברור מי נפגע מהכדור – דני או דניאלה.
עלילת הסדרה > העונה השנייה - 1986

דני מתייסר בגלל מותה של דניאלה ומדמיין אותה בזמן שהיא מתה. הוא מגלה כי בנו, מושיקו (דורון עמית), עתיד למות בשנת 1986 ונוסע בזמן כדי להושיעו. דני מתחזה לאחיו הגדול של מושיקו, העונה לשם "בוקי ברגר". הוא מתאהב בזמרת הליווי בלהקתו של מושיקו, רננה פרידמן, בתה של איה באום (רומי אבולעפיה), שהייתה בת זוגו של מושיקו, דבר הגורם לריב גדול בין דני ומושיקו, ואילו מושיקו משלים עם המציאות ומתאהב בעופרה הראל, אמא של דניאלה. לולה באום מגלה על המזוודה ומצליחה בעזרתה להחזיר לעצמה את הראייה, לשנות את המציאות ולגרום למושיקו להתאהב באוסי ברנס (גאלה קוגן), כך שתתאפשר לידתה של דניאלה. בסוף העונה מושיקו ואוסי מתחתנים וכך גם דני ורננה. לאחר החתונה אוסי יורה במושיקו ודני נוסע בזמן כדי להצילו ובסוף מצליח. מייד לאחר שנועה יורה באוסי לולה דופקת בדלת וכולם נוסעים בזמן להווה. לולה מגיעה ומנסה לירות בדני ומושיקו אך דניאלה חוזרת לחיים במפתיע ויורה בלולה באום ומצילה את דני ואת מושיקו. לולה כעת נהרגת לאחר שדניאלה ירתה בה, עופרה מגלה שדניאלה היא בעצם בתה ולא בת דודה של הוריה. הסוף לא ברור ונגמר בכך שדניאלה ודני מתחבקים, ודני נקלע לסיטואציה בין דניאלה לרננה.
עונה ראשונה - דמויות > דמויות משנת 2008

דניאלה לוין (גאיה טראוב): במאית מתחילה שעשתה סרט על דני הוליווד. מעריצה את דני הוליווד, סבא שלה היה הסוכן שלו. ילדה מקסימה, רגישה, יפה, קולנועית, חכמה ונחושה לגלות מי רצח את דני הוליווד ואף מתאהבת בדני ונהיית בת זוגו. בהמשך נפרדה מדני בתירוץ שיש לו ילד, מושיקו, ובסוף העונה הם חוזרים להיות ביחד והיא אף מגנה עליו מהיריות של לולה באום המבוגרת.
מיה כץ (שירה קצנלנבוגן): יפהפייה, מצחיקה ושנונה. שחקנית וחברתן הטובה של דניאלה ונועה. בסוף העונה הופכת לבת זוגו של עופר.
נועה דיין (שני כהן): חברתן הטובה ביותר של דניאלה ומיה ונוטה לפתוח את הפה ולהסתבך בצרות, היא חכמה, גמלונית, עבדה ככתבת רכילות, אך פיטרו אותה לאחר זמן קצר. בהמשך העונה הופכת לבת זוגו של רינגו.
עופר רוטשילד (שי פלד): בן זוגה של דניאלה בתחילת העונה ובן זוגה של מיה בסיום העונה.
חיים הראל (אלברט כהן): סבא של דניאלה ב-2008. ידע את סוד המזוודה, לכן שלח אליה את דניאלה.
אהובה הראל (עליזה רוזן): סבתא של דניאלה ב-2008.
איה באום (דפנה ארמוני): גילתה לעופר שימות בעתיד ומאוחר יותר התגלה שהוא ימות מכיוון שגנב את גורלו של דני. החלום שלה היה לשיר, ומצטערת שלא עשתה עם זה משהו כשהייתה צעירה יותר.
תומר "תום - תום" (מייקל לואיס): יום אחרי ההקרנה של סרטה של דניאלה על דני הוליווד הוא התחתן עם מיה. לקראת סוף העונה מיה מגלה שתום-תום בוגד בה לילה לפני החתונה.
אודי שניר (דליק ווליניץ): מנהל ערוץ 2 בשנת 2008 ובנו של נחמיה שניר, קודמו בתפקיד. מכור לעבודתו. עוזרו האישי הוא רם שגב בו הוא אוהב להתעלל.
רם שגב (יואב צפיר): עוזרו של אודי בשנת 2008.
עונה שנייה - דמויות > דמויות משנת 2009

דניאלה לוין (גאיה טראוב): בתם של עופרה ודודי לוין, שמתה בפרק הראשון של העונה השנייה על ידי לולה באום אולם בסוף העונה חוזרת לחיים במפתיע ויורה בלולה ובכך מצילה את דני ומושיקו.
דני הוליווד (רן דנקר): הדמות המרכזית בעלילה. מאוהב בדניאלה שנהרגה על ידי לולה באום. הוא מגלה שבנו מושיקו שטראוס נרצח בשנת 1986 וחוזר לשנה זו בשביל להציל אותו. מציג את עצמו כאח של מושיקו שטראוס וקורא לעצמו ״בוקי״ בשנות ה-80. מתאהב בחברתו של מושיקו, רננה, אבל לא אומר לה זאת כדי לא לפגוע בבנו ובסוף העונה התחתן עם רננה וכמעט נרצח על ידי אוסי. אך בסוף העונה נועה של 1968 חוזרת ויורה באוסי  וכך דני מצליח להציל את מושיקו.
נעה דיין (שני כהן): בת זוגו של רינגו. מקימה איתו את הצמד "גוגו ונונו", במהלך העונה מגלה שלולה ואוסי רוצות לרצוח את דני ומושיקו בכדי להשיג את הירושה של דני לאחר שיכריזו עליו כמת, אבל הן תופסות אותה ומרעילות אותה לפני שהיא מצליחה לספר לכולם את מה שהיא גילתה ועקב כך מוצאת את מותה.  לקראת סוף הסדרה עופרה מביאה את נועה של שנות ה-60 לעולם של שנות ה-80 בסוף הסדרה נועה יורה באוסי כדי שלא תירה ברננה היא חוזרת עם שאר החבורה ל-2009  והיא מתחילה את הקשר עם רינגו מחדש.
מיה כץ (שירה קצנלנבוגן): בת זוגו של עופר. הצמיחה קריירה מפותחת וחזרה לככב בתקשורת ובמדורי הרכילות. בתחילת העונה נודע כי התגרשה מתום-תום.
עופר רוטשילד (שי פלד): בן זוגה של מיה שהיה בן זוגה של דניאלה בתחילתה של העונה הראשונה עד שדניאלה פגשה את דני הוליווד. מנסה לזכות בתוכנית הישרדות.
חיים הראל (אלברט כהן): סבה של דניאלה, ובעלה של אהובה. מארח בביתו את חיים ואהובה הצעירים. חיים נחשב גם ל"תופס כישרונות"
אהובה הראל (עליזה רוזן): סבתה של דניאלה, ואשתו של חיים.מארחת בביתה את חיים ואהובה הצעירים.
קורין גילברון (מיכל גבריאלוב): חברתה של תאי, עוזרת ללולה כשהיא מגיעה לשנת 2009.
תאי אלטמן (ענת מגן-שבו): חברתה של קורין, עוזרת ללולה כשהיא מגיעה לשנת 2009.
דניאלה שטראוס (רוני מרחבי): הילדה שהייתה נולדת לעופרה אם מושיקו היה אביה.
לולה באום (גילה אלמגור). אמם של איה ובוקי. בתחילת העונה השנייה רצחה את דניאלה אהובתו של דני, אולם בסוף העונה דניאלה רצחה אותה כדי להגן על דני ומושיקו.
עונה שנייה - דמויות > דמויות משנת 1986

מושיקו שטראוס (דורון עמית): בנם של דני ועמליה. יליד 1967. לאחר שאביו נעלם ביום חתונתו ואמו נהרגה בתאונת מסוק, הוא עבר להתגורר בקומונה הנטושה של אביו. לאחר שנהיה לזמר הראשי של להקת "החתולות", הוא הפך לכוכב בשנות ה-80, אך מת בשנת 1986. חברתו היא רננה אך הוא בוגד בה עם אוסי. בסוף העונה נהיה בן זוגה של עופרה.
רננה פרידמן (רומי אבולעפיה): בתה של איה שהגיעה מאמריקה לישראל כדי לחפש אחר סבתה, לולה. רננה הופכת לזמרת הליווי של להקת "החתולות" ולחברה של מושיקו. מגלה בהמשך שמושיקו בגד בה עם אוסי. בהמשך העונה נהיית חברה של דני (בוקי).
אבנר ברנר (איתי שור): הקלידן והבסיסט של להקת "החתולות". מתאהב סדרתי. במהלך הסדרה התאהב באוסי, מיה, פזית, ומייקל. בסוף העונה הופך להיות הבן זוג של מייקל.
מיכאלה "מייקל" בן-יעקב (נטע פלוטניק): המתופפת של להקת "החתולות".בסוף העונה הופכת להיות בת זוגו של ברנר.
אוסנת "אוסי" ברנס (גאלה קוגן): האמרגנית של להקת "החתולות". ילידת 1960.בת דודה של רננה, ואחיינית של לולה באום. מנהלת רומן סודי עם מושיקו וכדי להסתיר זאת מרננה משקרת לה שהרומן שלה הוא עם ברנר. נורית על ידי נועה בסוף העונה.
עופרה הראל (גאיה טראוב): בתם של חיים ואהובה, ואמא של דניאלה בעתיד .בחורה חסרת ביטחון עצמי שנראית בדיוק כמו ביתה העתידית, דניאלה.כתבה למושיקו את רוב שיריו, מאוהבת במושיקו, בסוף העונה נהפכים לזוג.
לולה באום (גילה אלמגור) אמם של איה ובוקי, סבתה של רננה ודודתה של אוסי. רוקמת מזימה לנקום בדני דרך בנו מושיקו ומקבלת עזרה מאוסי אחייניתה ורננה נכדתה.
עזריאל באום (אריה מוסקונה): בעלה של לולה חולה הלב. במהלך העונה לולה מנסה לרצוח אותו, לבסוף אוסי מרעילה אותו למוות.
אודליה כנפו (ליאת ביין): המשרתת לשעבר של עמליה. הלכה למנזר, נשבעה אמונים לדלהי לאמה ושינתה את שמה לשאנטי.
חיים הראל (תומר שרון): אביה של עופרה, ובעלה של אהובה.
אהובה הראל (מיכל שטמלר): אמה של עופרה, ואשתו של חיים.
חיים בלוף (דוד קיגלר): דמות המבוססת על דמותו של איש המתיחות יהודה ברקן. מותח אנשים בשיתוף פעולה עם מושון.
מוש דיין (בועז מעודה): אביה הגרוש של נעה. ניהל מערכת יחסים קצרה עם מיה.
נעה דיין (שירה צפיר): נעה כשהייתה ילדה.
אהרל'ה וונג (שלמה גולדברג): מנהל ספריית וידאו. מעסיק את עופר.
פזית בן-לולו (רעות מלכין): מועמדת לטקס מלכת היופי. פרשה עקב פציעתה.
דין בורנובסקי (איציק קסאפו): החבר של פזית.
ברוך "בוקי" באום (גיל דסיאנו ביטון) בנם של לולה ועזריאל ואחיה התאום של איה והדוד של רננה. במהלך חופשתו בארץ מתברר כי מוטי, בעלו, נפטר מאיידס, ועם זאת מתברר כי בוקי נדבק גם הוא במחלה.
אודי שניר (דליק ווליניץ): בשנות ה-2000 הוא היה המנהל של ערוץ 2. בעונה הראשונה הוא נתקע בשנות ה-60, ונכנס לכלא בגלל עוזרו רם. בהמשך העונה מצליח להשתחרר מהכלא.
ניקי טרודל (גילי סער): זמרת בלהקת טרי פויזן שמתנשקת עם רינגו, ובכך גורמת לפרידתו מנעה.
מיקי ברוש (אייל שכטר): זמר, שמנסה לאנוס את מאיה, והיא ניצלת על ידי אבנר.
דודי לוין (אייל שפירא): ברמן שמתאהב בעופרה ומתגלה כאביה של דניאלה בעתיד .
ישראלה גולן (סופי טייב): מועמדת לטקס מלכת היופי 1986.
דניאלה שטראוס (רוני מרחבי): הבת של עופרה ומושיקו שהייתה נולדת להם אם מושיקו היה אביה.
הערות שוליים

↑  רותה קופפר, גילה אלמגור תשתתף בטלנובלה המוסיקלית "דני הוליווד", באתר הארץ, 4 בנובמבר 2007
↑  נועה הרשקוביץ, עכבר העיר, רן דנקר הוא דני הוליווד, באתר הארץ, 6 בינואר 2008
↑  עכבר העיר, דני נוסע לאמריקה: הסדרה "דני הוליווד" נמכרה לארצות הברית, באתר הארץ, 24 באוקטובר 2011
↑  עכבר העיר, בתפקיד רן דנקר: מי יגלם את דני הוליווד האמריקאי?, באתר הארץ, 11 במרץ 2012
שחקני העונה הראשונה:
למעלה (מימין לשמאל): נועה, דני, בוקי, דניאלה, חיים, אהובה ועופר
למטה (מימין לשמאל): מיה, לולה, עזריאל, איה ורינגו
שחקני העונה השנייה
למעלה (מימין לשמאל): רננה, עופרה, אבנר, דני, רינגו ועופר
למטה (מימין לשמאל): מושיקו, מייקל, נעה, אוסי ומיה
יואל אליצור (חוקר מדעי היהדות)

| --- | --- |

 לידה:  8 בנובמבר 1949 (בן 75) ירושלים 
 ענף מדעי:  בלשנות
 מקום מגורים:  ישראל
 מקום לימודים:  ישיבת בני עקיבא נתיב מאיר  ישיבת כרם ביבנה  האוניברסיטה העברית בירושלים 
 תרומות עיקריות
 חקר שמות עתיקים של מקומות בארץ ויצירת בסיס מדעי איתן לזיהויים של אתרים עתיקים.
 
יואל אליצור (נולד בט"ז בחשוון תש"י, 8 בנובמבר 1949) הוא פרופסור, חוקר ומרצה בתחומי הגאוגרפיה המקראית, תנ"ך, הלשון העברית והלשונות השמיות.
ביוגרפיה

אליצור נולד בירושלים לחוקר המקרא יהודה אליצור ולסופרת הילדים רבקה אליצור. למד בבי"ס ממ"ד "לדוגמה", בישיבת "נתיב מאיר" ובישיבת כרם ביבנה. את שירותו הצבאי עשה ב"סיירת שקד".
בשנים שלאחר מכן סיים תואר ראשון ותואר שני בחוג ללשון באוניברסיטה העברית בירושלים, לאחריהם כתב דוקטורט בין-תחומי בנושא "שמות מקומות עתיקים שנשתמרו בפי הערבים בארץ - הבחינה הלשונית". במחקרו בחר אליצור 177 שמות עתיקים של מקומות בארץ, שנשתמרו בפי הערבים, וניסח את החוקים הלשוניים השולטים בשינויים החלים בשמות הערביים שמקורם בשמות עבריים או ארמיים, ובכך יצר בסיס מדעי איתן לזיהויים של אתרים עתיקים. עבודתו, הנחשבת לעבודה יסודית וחלוצית בתחום מחקר זה, היוותה את הבסיס לספרו באנגלית: Ancient Place Names in the Holy Land: Preservation and History. הספר יצא לאור בגרסה עברית בשם "שמות מקומות קדומים בארץ ישראל: השתמרותם וגלגוליהם".
בנוסף פרסם אליצור למעלה משישים מאמרים מדעיים בתחומי עיסוקו, וערך את הספר "ישראל והמקרא" המכיל קובץ מאמרים של אביו, פרופ' יהודה אליצור.
אליצור מרבה להביא בכתביו דברים בשם אביו, והוא מגדיר אותו כמתווה דרכו.
בהקדמה לספרו מעיד אליצור על עצמו, כי חקר ארץ ישראל אינו רק מקצוע אקדמי עבורו, אלא גם מורשת חינוכית אידאולוגית ומחוז חפץ רגשי: "שורשי, מקור התעניינותי בשדות המשולבים של הארץ, ההיסטוריה, אתרים ושמות מקורם בשולחנו של אבא... כשם שבעברית מקראית השורש יד"ע יש בו גם משמעות של להכיר וגם היחס היותר אינטימי שבין גבר לאשה, אבי לימד אותי לאהוב את ארץ ישראל מתוך שאדע אותה בכל משמעויותיה".
אחד ממחקריו המפורסמים של אליצור הוא בזיהוי ערים המוקפות חומה מימות יהושע בן נון, לדעתו, ערים רבות בארץ נחשבות למוקפות חומה, ועל כן חג הפורים צריך לחול בהן בט"ו באדר (ולא בי"ד אדר כמו בשאר הערים). בעקבות מחקריו הורה רבה של העיר לוד הרב נתן אורטנר לחגוג את חג הפורים בעיר גם ביום ט"ו. למאמריו של אליצור הייתה השפעה גם לגבי קביעת מועד פורים ביישובים נוספים (שילה ועוד). דעתו לא התקבלה לגבי מבוא חורון ומקומות נוספים.
אליצור פעיל למען ארץ ישראל השלמה במסגרות ציבוריות שונות: הוא נמנה עם מייסדי גוש אמונים ועם מקימי היישוב עפרה שבהרי בנימין, טיפח ועודד מסורת של טיולים בארץ בנימין ובסביבתה, יסד מניין מתפללים בבית הכנסת העתיק ביריחו וגרעין התיישבות סמוך ליריחו. אחת לחודש הוא מדריך סיור בהר הבית. בראשית 2015 עוכב על ידי משטרת ישראל, כאשר במסגרת הסיור השיב בקריאות "ה' הוא האלוקים", לקריאות "אללה אכבר" של מוסלמים שהקיפו את קבוצתו.
אליצור כותב מאמרים לעיתונות היומית בנושאים פוליטיים ואידאולוגיים העומדים על סדר היום, ומגיש פינה קבועה ברשת א' בנושא "מקום בפרשה".
שימש כמרצה בחוג לתלמוד באוניברסיטה העברית, וכיהן כראש החוג ללימודי ארץ ישראל במכללת הרצוג וראש אשכול לימודי ארץ ישראל במכללה ירושלים. ב־2009 נבחר לחבר־יועץ באקדמיה ללשון העברית, והחל מאותה שנה משמש נציג מטעמה בוועדת השמות הממשלתית. בתשע"ו נבחר לחבר מלא.
ב-12 באוקטובר 2023 פרסם באתר סרוגים מאמר דעה שכותרתו "לא הופתעתי: לא נשארה לקב"ה שום ברירה אחרת", ובו טען שהטבח במתקפת הפתע על ישראל הוא חלק מתוכנית אלוהית להתמודד עם ישראלים "שהשליכו את מרחבי הארץ ואת ערי אבותינו ובוחרים בערכי הבל ומטפחים תועבות מיניות". המאמר הוסר לבקשת המחבר. פרופסור אהרון ממן, נשיא האקדמיה ללשון העברית, הוקיע את דברי אליצור, ובעקבות פנייתו – אליצור השעה את עצמו מן האקדמיה, וזמן קצר לאחר מכן התפטר ממנה.
נכון לשנת 2024 אליצור הוא פעיל מרכזי בתנועת "עורי צפון", למען התיישבות יהודית בדרום לבנון.
חיים אישיים

הוא אב לשישה ילדים, מהם:
פרופ' נילי סמט - חוקרת התנ"ך.
ד״ר רבקה אליצור ליימן - עמיתת מחקר במרכז ללימודי יהדות באוניברסיטת הרווארד, בעבר אוצרת במוזיאון ארצות המקרא בירושלים.
מאחיו: העיתונאי אורי אליצור וחוקרת התלמוד פרופ' ורד נעם.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |  יחיאל מיכאל הרשקוביץ  יחיאל מיכאל הרשקוביץ     |  יחיאל מיכאל הרשקוביץ  יחיאל מיכאל הרשקוביץ     |  יחיאל מיכאל הרשקוביץ  יחיאל מיכאל הרשקוביץ     |   |   |   |   |   |   |   |   |   |   |
|   |   |   |   |   |   |   |   |   |     |   |     |   |   |   |   |   |   |   |   |   |   |   |
| עץ משפחת קטן | עץ משפחת קטן | עץ משפחת קטן |   |  שרגא צבי  שרגא צבי     |  שרגא צבי  שרגא צבי     |  שרגא צבי  שרגא צבי     |   |  אדית  אדית     |  אדית  אדית     |  אדית  אדית     |   |  שמואל קליין  שמואל קליין     |  שמואל קליין  שמואל קליין     |  שמואל קליין  שמואל קליין     |   |  יהודה אליצור  יהודה אליצור     |  יהודה אליצור  יהודה אליצור     |  יהודה אליצור  יהודה אליצור     |     |  רבקה אליצור  רבקה אליצור     |  רבקה אליצור  רבקה אליצור     |  רבקה אליצור  רבקה אליצור     |
|  |   |  |   |  |   |   |   |  |   |   |   |   |     |   |   |   |     |   |     |   |   |   |
|  בת שבע  בת שבע     |  בת שבע  בת שבע     |  בת שבע  בת שבע     |     |  מיכאל הרשקוביץ  מיכאל הרשקוביץ     |  מיכאל הרשקוביץ  מיכאל הרשקוביץ     |  מיכאל הרשקוביץ  מיכאל הרשקוביץ     |   |  שמואל אליצור  שמואל אליצור     |  שמואל אליצור  שמואל אליצור     |  שמואל אליצור  שמואל אליצור     |   |  אורי אליצור  אורי אליצור     |  אורי אליצור  אורי אליצור     |  אורי אליצור  אורי אליצור     |  |  יואל אליצור  יואל אליצור     |  יואל אליצור  יואל אליצור     |  יואל אליצור  יואל אליצור     |  |  ורד נעם  ורד נעם     |  ורד נעם  ורד נעם     |  ורד נעם  ורד נעם     |
|   |   |   |   |   |   |   |   |   |   |   |   |   |   |   |   |   |   |   |   |  |  |  |
|   |   |  יוסף אליצור  יוסף אליצור     |  יוסף אליצור  יוסף אליצור     |  יוסף אליצור  יוסף אליצור     |   |   |   |   |   |   |   |   |   |   |   |   |   |   |   |  |  |  |
ספריו

שמות מקומות קדומים בארץ ישראל - השתמרותם וגלגוליהם, בהוצאת האקדמיה ללשון העברית ויד יצחק בן-צבי, ירושלים תשס"ט. (יצא לאור במקור באנגלית)
מקום בפרשה - גאוגרפיה ומשמעות במקרא. הוצאת ידיעות ספרים, תל אביב 2014.
עיון לשוני בעשרים שמות מקומות שנשתמרו בפי הערבים, ירושלים תשמ"ד.